**Simfonia tristeţii**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Motto

,,Niciodată ...

Să nu uităm de cei mai trişti ca noi”

Adrian Păunescu

Clipe din iad

Se scurg pe tărâmuri de boală,

Clipe ce ard

În suflete reci se răscoală,

Clipe cu ger

Înspăimântă cu vorbe tăcerea,

Clipe cu ser

Alină cu sânge durerea.

Paturi din iad

Morminte cu viaţă-n saloane,

Paturi ce ard

Lipsite de cruci şi icoane,

Paturi cu ger

Scrâşnind sub culori din troiene,

Paturi de fier

Sfâşiind ca nişte hiene.

Suflet prin iad

Prin iadul ce pâlpâie viaţă,

Suflet de jad

Ce-şi pune-n halate speranţă,

Suflet cu ger

Ce iarna o aşteaptă-n durere,

Om efemer

Lipsit de-ajutor şi putere.

Mori şi te-nchini

Cu lacrima-ţi prinsă de gene,

Fruntea-ţi cu spini

Se-ncruntă în riduri eterne,

Ochii îţi plâng

Voceaţ-ţi se topeşte-n suspine,

Aripi se frâng...

Doar Domnul veghează în tine!

11.04.2019